stanford-oval/wikipedia huggingface dataset:
ศาสนาพุทธในเอเชียตะวันออกเฉียงใต้
ศาสนาพุทธตามประเทศ

ปัจจุบันมีผู้นับถือศาสนาพุทธในเอเชียตะวันออกเฉียงใต้ประมาณ 190–205 ล้านคน ทำให้เป็นศาสนาที่มีผู้นับถือมากเป็นอันดับ 2 ของภูมิภาค โดยเป็นรองแค่ศาสนาอิสลาม ประมาณร้อยละ 35 ถึง 38 ของผู้นับถือศาสนาพุทธทั่วโลกอยู่ในเอเชียตะวันออกเฉียงใต้ ต่อไปนี้คือรายชื่อประเทศในเอเชียตะวันออกเฉียงใต้เรียงตามผู้นับถือศาสนาพุทธมากไปหาน้อยตามร้อยละของจำนวนประชากร
ประเทศไทย มีผู้นับถือศาสนาพุทธมากที่สุด อยู่ที่ประมาณร้อยละ 95 ในประชากร 67 ล้านคน รวมแล้วมีผู้นับถือประมาณ 63.75 ล้านคน
ประเทศพม่า มีผู้นับถือศาสนาพุทธประมาณ 48 ล้านคน โดยร้อยละ 89 จากประชากร 54 ล้านคนนับถือนิกายเถรวาท ในขณะที่ประมาณร้อยละ 1 ของประชากร ส่วนใหญ่เป็นเชื้อสายจีน นับถือนิกายมหายานคู่กับลัทธิเต๋า แต่ได้รับอิทธิพลจากเถรวาท
ประเทศเวียดนาม มีผู้นับถือศาสนาพุทธเป็นจำนวนมาก แต่รัฐบาลคอมมิวนิสต์รายงานจำนวนผู้นับถือศาสนาต่ำกว่าความเป็นจริง โดยมีผู้นับถือศาสนานี้ประมาณ 44 ล้านคน เกือบครึ่งหนึ่งของประชากรทั้งประเทศ ชาวเวียดนามส่วนใหญ่นับถือนิกายมหายานเนื่องจากอิทธิพลของจีน
ประเทศกัมพูชา มีประชากรนับถือศาสนาพุทธนิกายเถรวาทร้อยละ 97.9 ของประชากรทั้งหมด ทำให้มีผู้นับถือศาสนาพุทธประมาณ 14 ล้านคน ซึ่งถือเป็นประเทศที่มีชาวพุทธมากที่สุดตามอัตราร้อยละ ในช่วงปลาย ค.ศ. 2017 มีวัด 4,872 แห่งที่รองรับพระสงฆ์ 69,199 รูป ซึ่งทำหน้าที่สำคัญในการรักษาศาสนาและวัฒนธรรมพุทธในประเทศกัมพูชา
ประเทศมาเลเซีย มีชาวพุทธประมาณร้อยละ 20 ของประชากรทั้งหมด ส่วนใหญ่มีเชื้อสายจีนกับผู้มีเชื้อสายไทย, เขมร, สิงหลจำนวนหนึ่งและแรงงานต่างด้าวที่นับถือศาสนานี้ ผู้มีเชื้อสายจีนส่วนใหญ่นับถือนิกายมหายาน แต่เนื่องจากความพยายามของพระสงฆ์ชาวสิงหลกับความเชื่อมโยงทางประวัติศาสตร์กับไทย ทำให้มีบางส่วนนับถือนิกายเถรวาทอยู่ด้วย
ประเทศลาว มีชาวพุทธประมาณ 5 ล้านคน ซึ่งเทียบเท่าเกือบร้อยละ 70 ของประชากรทั้งหมด
ประเทศอินโดนีเซีย มีชาวพุทธประมาณร้อยละ 0.65 ของประชากรทั้งหมด (ประมาณ 1.65 ล้านคนจากประชากร 254 ล้านคน) ส่วนใหญ่เป็นเชื้อสายจีน ชาวพุทธในประเทศส่วนใหญ่นับถือนิกายมหายานประมาณร้อยละ 60 ทั้งนี้เป็นการยากในการระบุตัวเลขที่แน่นอนเนื่องประชากรบางกลุ่มเป็นผู้นับถือทั้งศาสนาพุทธและฮินดูซึ่งมีประมาณ 20 ล้านคน
ประเทศสิงคโปร์ มีชาวพุทธประมาณ 2 ล้านคน เทียบเท่ากับประมาณร้อยละ 33 ของประชากรทั้งหมด โดยผู้มีเชื้อสายจีนส่วนใหญ่นับถือนิกายมหายาน ในขณะที่ผู้อพยพจากประเทศพม่า ไทย และศรีลังกานับถือนิกายเถรวาท
ประเทศฟิลิปปินส์ มีผู้นับถือประมาณร้อยละ 1 ของประชากรทั้งหมด
ประเทศบรูไน ซึ่งเป็นประเทศที่มีประชากรน้อยที่สุดในภูมิภาค มีผู้นับถือประมาณร้อยละ 13ของประชากร และแรงงานต่างด้าวส่วนใหญ่นับถือศาสนาพุทธประมาณ 65,000 คน
พระสงฆ์ไทยเดินทางแสวงบุญ
สามเณรในประเทศพม่า
คณะสงฆ์จาริกในประเทศอินโดนีเซีย ซึ่งจัดเป็นประจำทุกปีที่โบโรบูดูร์
ดูเพิ่ม

สถานีย่อยศาสนา
อัครมหาบัณฑิต
สมเด็จพระสังฆราชไทย
สมเด็จพระสังฆราชกัมพูชา
มหาเถรสมาคม
สังฆมหานายกสมาคม (State Sangha Maha Nayaka Committee)
ชีน-บยุกับอวคัฑ (Awgatha)
วิปัสสนากับขบวนการวิปัสสนา
วัดกับศิลปะและสถาปัตยกรรมของวัดไทย
เจดีย์พม่ากับเทศกาลเจดีย์
ศาสนาพุทธแบบคุยหลัทธิในประเทศอินโดนีเซีย (Indonesian Esoteric Buddhism)
ศาสนาพุทธในทวีปเอเชีย
ศาสนาพุทธในเอเชียตะวันออก
ศาสนาพุทธแบ่งตามประเทศ
แหล่งข้อมูลอื่น

Buddhanet: Buddhism in Southeast Asia เก็บถาวร 2021-09-26 ที่ เวย์แบ็กแมชชีน
วัดอรุณราชวรารามในกรุงเทพมหานครประเทศไทย ปัจจุบันศาสนาพุทธเป็นศาสนาที่มีผู้นับถือส่วนใหญ่ในประเทศไทยและประเทศเพื่อนบ้านอย่างพม่า กัมพูชา และลาว
ทางหลวงแผ่นดินหมายเลข 346

|  ทางหลวงแผ่นดินหมายเลข 346 |
| --- | --- |
รังสิต-ปทุมธานี, ปทุมธานี-ลาดหลุมแก้ว,  ปทุมธานี-บางเลน, พลดำริห์, บางเลน-กำแพงแสน,  พนมทวน-กำแพงแสน
ทางหลวงหมายเลข 346 ช่วงถนนรังสิต-ปทุมธานี มองจากทางแยกต่างระดับรังสิต
ข้อมูลของเส้นทาง
ความยาว: 111.027 กิโลเมตร (68.989 ไมล์)
มีขึ้นเมื่อ: ก่อน พ.ศ. 2509–ปัจจุบัน
ทางแยกที่สำคัญ
ปลายทางทิศตะวันออก:   ถ.พหลโยธิน และ รังสิต-นครนายก ใน อ.ธัญบุรี จ.ปทุมธานี
 :    ทล.345 ใน อ.เมือง จ.ปทุมธานี   ทางพิเศษอุดรรัถยา ใน อ.เมือง จ.ปทุมธานี   ถ.ติวานนท์ ใน อ.เมือง จ.ปทุมธานี   ทล.347 ใน อ.เมือง จ.ปทุมธานี   ถ.กาญจนาภิเษก ใน อ.ลาดหลุมแก้ว จ.ปทุมธานี   ทล.340 ใน อ.ลาดหลุมแก้ว จ.ปทุมธานี   ถ.มาลัยแมน ใน อ.กำแพงแสน จ.นครปฐม 
ปลายทางทิศตะวันตก:  ทล.324 ใน อ.พนมทวน จ.กาญจนบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 346 สายต่างระดับรังสิต–พนมทวน เป็นถนนสายหนึ่งในจังหวัดปทุมธานี จังหวัดนนทบุรี จังหวัดนครปฐม และจังหวัดกาญจนบุรี ต้นทางอยู่ที่ทางแยกต่างระดับรังสิต อำเภอธัญบุรี จังหวัดปทุมธานี และปลายทางอยู่ที่แยกพนมทวน อำเภอพนมทวน จังหวัดกาญจนบุรี
รายละเอียดของเส้นทาง

ถนนสายนี้เริ่มต้นที่จากจุดตัดทางแยกต่างระดับรังสิต ในเขตอำเภอธัญบุรี มาทางทิศตะวันตก เข้าสู่เขตอำเภอเมืองปทุมธานี เลี้ยวขวาที่แยกบ้านกลาง ซึ่งเป็นจุดตัดกับทางหลวงแผ่นดินหมายเลข 306 (ติวานนท์) แล้วโค้งไปทางทิศตะวันตกเฉียงเหนือข้ามแม่น้ำเจ้าพระยา ที่สะพานปทุมธานี ผ่านจุดตัดตัดกับทางหลวงแผ่นดินหมายเลข 3111 ที่แยกปทุมธานีเฉลิมพระเกียรติ แล้วจึงโค้งไปทางทิศใต้เลี้ยวขวาที่ทางแยกต่างระดับปทุมธานี เส้นทางมุ่งหน้าสู่ทิศตะวันตกเฉียงเหนือ เข้าสู่อำเภอลาดหลุมแก้ว ผ่านจุดตัดกับถนนกาญจนาภิเษก ที่ทางแยกต่างระดับลาดหลุมแก้ว และโค้งไปทางทิศตะวันตกเฉียงใต้ ผ่านจุดตัดกับทางหลวงแผ่นดินหมายเลข 340 ที่แยกนพวงศ์ เข้าเขตอำเภอไทรน้อย จังหวัดนนทบุรี เข้าสู่อำเภอบางเลน จังหวัดนครปฐม เลี้ยวขวาที่แยกโรงเรียนบางเลน เลี้ยวซ้ายที่แยกบางเลน เข้าสู่เขตอำเภอกำแพงแสน จังหวัดนครปฐม สิ้นสุดเส้นทางช่วง รังสิต-กำแพงแสน ที่แยกกำแพงแสน (1) โดยมีถนนมาลัยแมน เป็นเส้นทางเชื่อมสู่ถนนช่วงที่สอง กำแพงแสน-พนมทวน โดยเริ่มต้นที่แยกกำแพงแสน (2) มุ่งหน้าไปทางทิศตะวันตก แล้วจึงโค้งมุ่งหน้าทิศตะวันตกเฉียงเหนือที่บริเวณจุดตัดกับทางหลวงแผ่นดินหมายเลข 3081 ผ่านเข้าสู่เขตอำเภอพนมทวน จังหวัดกาญจนบุรี และสิ้นสุดเส้นทางลงที่แยกพนมทวน จุดตัดกับทางหลวงแผ่นดินหมายเลข 324 รวมระยะทางประมาณ 111.40 กิโลเมตร เป็นถนนแอสฟัลต์คอนกรีตสลับกับถนนคอนกรีตเสริมเหล็กขนาด 4-6 ช่องจราจร มีเกาะกลาง ในช่วงทางแยกต่างระดับรังสิตถึงทางแยกต่างระดับปทุมธานี จากนั้นเป็นถนนคอนกรีตเสริมเหล็กขนาด 4 ช่องจราจรจนถึงอำเภอบางเลน และเป็นถนนแอสฟัลต์คอนกรีตขนาด 4 ช่องจราจร มีเกาะกลางบางช่วงจนถึงอำเภอพนมทวน โดยช่วงอำเภอกำแพงแสนถึงอำเภอพนมทวนเป็นช่วงสุดท้ายที่ได้รับการขยายเป็น 4 ช่องจราจร
ดูเพิ่ม

สะพานปทุมธานี
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ทางหลวงแผ่นดินหมายเลข 346 บริเวณแยกบ้านกลาง อำเภอเมืองปทุมธานี จังหวัดปทุมธานี
ศาสนาอิสลามในมาเก๊า

ศาสนาอิสลามในมาเก๊าเป็นศาสนาชนกลุ่มน้อยในภูมิภาค ตามรายงานจากสหภาพอิสลามแห่งฮ่องกง เมื่อนับรวมแรงงงานมุสลิมต่างชาติ (เช่น จากบังกลาเทศ, อินเดีย, อินโดนีเซีย และปากีสถาน) ทำให้มีมุสลิมในมาเก๊าประมาณ 10,000 คน มีเพียงประมาณ 400 คนเท่านั้นที่เป็นชาวมาเก๊า และเรียกโดยรวมเป็น สมาคมอิสลามแห่งมาเก๊า
ประวัติ > ราชวงศ์หยวน

ศาสนาอิสลามปรากฏในมาเก๊าตั้งแต่ราชวงศ์หยวน โดยทั่วไปยอมรับว่าเหล่าพ่อค้าจากตะวันออกกลางและเปอร์เซียนำศาสนาอิสลามเข้าสู่มาเก๊าจนกระทั่งสมัยราชวงศ์ชิง หลักฐานบางส่วนพบได้ในสุสานมุสลิมใกล้มัสยิดมาเก๊าที่มีป้ายสุสานบางส่วนมีอายุกว่าร้อยปี
ประวัติ > มาเก๊าของโปรตุเกส

ในสมัยที่โปรตุเกสปกครองมาเก๊า มุสลิมหลายคนจากเอเชียใต้เดินทางมาพร้อมกับกองทัพโปรตุเกส ในคริสต์ทศวรรษ 1880 พวกเขาสร้างมัสยิดไว้ละหมาดที่นั่น
ในช่วงสงครามโลกครั้งที่สอง ชาวหุยหลายคนหลบหนีจากสาธารณรัฐจีนไปยังมาเก๊าของโปรตุเกส เพื่อหลีกเลี่ยงหายนะจากสงคราม มุสลิมหลายคนมาจากจ้าวชิ่งในมณฑลกวางตุ้ง อย่างไรก็ตาม หลังสงครามจบ มีหลายคนย้ายไปฮ่องกง มุสลิมบางส่วนก็เดินทางจากจีนตะวันตกเฉียงเหนือเข้ามาเก๊าหลังสงครามกลางเมืองจีนสิ้นสุดลงใน ค.ศ. 1949
ก่อนยกมาเก๊าคืนจากโปรตุเกสสู่จีนใน ค.ศ. 1999 สหภาพอิสลามแห่งฮ่องกงเคยมอบเงินเพื่อสนับสนุนชุมชนมุสลิมในมาเก๊าประมาณ 150,000 ดอลลาร์ฮ่องกง
ประวัติ > เขตบริหารพิเศษ

ชุมชนมุสลิมในมาเก๊าเติบโตขึ้นมากกว่า 10 ในช่วงสิบกว่าปี
ดูเพิ่ม

ศาสนาอิสลามในฮ่องกง
ศาสนาอิสลามมณฑลเสฉวน
ศาสนาอิสลามในประเทศไต้หวัน
ศาสนาในมาเก๊า
วิชชุดา สวนสุวรรณ

| วิชชุดา สวนสุวรรณ |
| --- | --- |

สารนิเทศภูมิหลัง
ชื่อเกิด: เนตรยา สวนสุวรรณ
เกิด: 1 พฤศจิกายน พ.ศ. 2516 กรุงเทพมหานคร ประเทศไทย
เสียชีวิต: 7 มกราคม พ.ศ. 2536 (19 ปี) จังหวัดสมุทรปราการ ประเทศไทย
อาชีพ:  นักแสดง  นางแบบ 
ปีที่แสดง: พ.ศ. 2533–2536
ผลงานเด่น: อรณี – อรุณสวัสดิ์ (2535)
สังกัด: สถานีโทรทัศน์สีกองทัพบกช่อง 7 (2533–2535)
รางวัล
เมขลา: นักแสดงดาวรุ่งหญิง พ.ศ. 2535 – อรุณสวัสดิ์
วิชชุดา สวนสุวรรณ (1 พฤศจิกายน พ.ศ. 2516–7 มกราคม พ.ศ. 2536) ชื่อเล่น ปู เป็นนักแสดงและนางแบบชาวไทย เธอมีชื่อเสียงโด่งดังจากละครเรื่อง อรุณสวัสดิ์ คู่กับ ศรราม เทพพิทักษ์
ประวัติ

วิชชุดา สวนสุวรรณ มีชื่อจริงว่า เนตรยา สวนสุวรรณ ชื่อเล่น ปู เกิดเมื่อวันพฤหัสบดีที่ 1 พฤศจิกายน พ.ศ. 2516 เกิดที่กรุงเทพมหานคร เธอเรียนชั้นอนุบาลที่โรงเรียนจำนงค์วิทยาซึ่งเป็นโรงเรียนผู้หญิงล้วน เรียนจนถึงชั้นประถมศึกษาปีที่ 1 วิชชุดาก็ได้ย้ายมาเรียนที่โรงเรียนบ้านบางกะปิ แต่โรงเรียนนี้เธอได้เรียนชั้นประถมศึกษาปีที่ 2-3 ก็ได้ย้ายมาเรียนโรงเรียนโสมาภาในชั้นประถมศึกษาปีที่ 4-6 และในชั้นมัธยมต้นเธอสามารถสอบเข้าโรงเรียนบางกะปิได้ เธอเรียนที่โรงเรียนนี้ถึงชั้นมัธยมศึกษาปีที่ 5 เท่านั้น เพราะสอบเทียบชั้นมัธยมศึกษาปีที่ 6 ได้ ซึ่งการสอบเทียบในครั้งนั้นเธอทำตามเพื่อนเท่านั้นเอง และท้ายสุดกับคณะมนุษยศาสตร์และสังคมศาสตร์ เอกภาษาไทย มหาวิทยาลัยศรีนครินทรวิโรฒ บางแสน หรือ มหาวิทยาลัยบูรพา ในปัจจุบัน
ความฝันของปู
อนาคตที่เธอเคยวาดหวังไว้กับ "ดีไซเนอร์"  เพราะความที่เป็นคนรักสวยรักงาม ช่างคิด ช่างทำ ดังนั้นความใฝ่ฝันกับอาชีพนี้จึงค่อนข้างจะสดใสสำหรับเธอและหาก "เวลา" ของปูยังมีเหลืออยู่ เธอคงได้มีโอกาสทำงานที่เธอรักแน่นอน  และก่อนหน้านั้นกับอาชีพไม่ว่าจะเป็นแอร์โฮสเตส สถาปนิก นักออกแบบ เธอก็เคยวาดฝันมาแล้วด้วยกันทั้งนั้น
"ตอนแรกเลยอยากเป็นแอร์โฮสเตส พอโตขึ้นมาหน่อยรู้สึกว่าอยากเป็นสถาปนิก วิศวกร หรือว่ามัณฑนากร อะไรก็ได้ที่ออกแบบดีไซน์  แล้วพอมาถึงปัจจุบันนี้เราไม่สามารถไปทางวิศวกร สถาปนิก หรือว่ามัณฑนากรได้ สุดท้ายที่เราสามารถที่จะไปได้คือ  แฟชั่นดีไซน์  ก็จะไปจุดนั้น ก็คิดกำลังจะเตรียมตัวที่จะศึกษาเรื่องนี้อย่างจริงจังแล้ว ชอบ ชอบ มาก มาก คือชอบแบบที่เห็นอะไรสวยงาม ปกติปูจะเป็นคนที่ไม่ชอบแต่งตัว แต่ชอบให้คนอื่นแต่งจะเป็นคนวิจัยว่าคนนี้แต่งตัวสวยไม่สวย บกพร่องยังไง จะเป็นอย่างนี้ตลอด..."
หมายเหตุ บันทึกจากไดอารี่ของเธอ
วงการบันเทิง

วิชชุดาเข้าสู่โลกบันเทิงด้วยความบังเอิญ จากเด็กสาวที่ไปดูการบันทึกเทปรายการมาตามนัด เมื่อ 10 กว่าปีก่อน ทำให้เธอถูกชักชวนให้ถ่ายสารคดี และเป็นนางแบบโฆษณา 2-3 ชิ้น  ก่อนจะผันตัวเองสู่หนังจอเงินเป็นครั้งแรก ด้วยการชักนำของ อ.กวี สัตตโกวิท ผู้สร้าง-นักแต่งเพลงชื่อดัง วิชชุดาจึงได้เป็นนางเอกครั้งแรกในภาพยนตร์เรื่อง "ถึงคราวจะเฮง" ภายใต้การกำกับของพันคำ ซึ่งเป็นผู้เปลี่ยนชื่อจาก เนตรยา สวนสุวรรณ เป็น วิชชุดา  สวนสุวรรณ จากนั้นวิชชุดาแสดงภาพยนตร์ให้ อ.กวีต่อมาอีกเรื่องคือ "ดร.ครก" แสดงคู่กับ พลรัตน์ รอดรักษา แต่เธอยังไม่เป็นที่รู้จักมากนัก จนเธอเริ่มมีชื่อเสียงโด่งดัง จากการเป็นนางเอกละครโทรทัศน์ทางช่อง 7
ผลงาน > ละครโทรทัศน์ทางช่อง 7

พ.ศ. 2534 ริษยา (แสดงคู่กับ บดินทร์ ดุ๊ก)
พ.ศ. 2535 ละครสั้นชุด ปากกาทอง ตอน ผู้ชนะเลิศ (แสดงคู่กับ ขจรศักดิ์ รัตนนิสสัย)
พ.ศ. 2535 อรุณสวัสดิ์ (แสดงคู่กับ ศรราม เทพพิทักษ์)
พ.ศ. 2536 วันนี้ที่รอคอย (แสดงคู่กับ ธงไชย แมคอินไตย์) (วางตัวไว้ และ เสียชีวิตก่อนเริ่มถ่ายทำ จึงต้องหานักแสดงมาแทนคือ พงษ์นภา ดัสกร)
พ.ศ. 2536 หน้ากากดอกซ่อนกลิ่น (แสดงคู่กับ วรุฒ วรธรรม) (วางตัวไว้ และ เสียชีวิตก่อนเริ่มถ่ายทำ จึงต้องหานักแสดงมาแทนคือ สุวัจนี ไชยมุสิก)
ผลงาน > ภาพยนตร์

พ.ศ. 2533 ถึงคราวจะเฮง
พ.ศ. 2535 จะกู่รักกอดน้องให้ก้องโลก
พ.ศ. 2535 ดร.ครก
ผลงาน > มิวสิกวิดีโอ

ฮักสาวขอนแก่น - ตวงสิทธิ์ เรียมจินดา
รักจางที่บางปะกง - ตวงสิทธิ์ เรียมจินดา
ทั้งชีวิต - เรนโบว์
ผลงาน > โฆษณา

บะหมี่กึ่งสำเร็จรูป ยูมี (พ.ศ. 2533)
ศูนย์กลางรถยนต์มหานคร (พ.ศ. 2533)
การเสียชีวิต

ในวันพฤหัสบดีที่  7 มกราคม พ.ศ. 2536 วิชชุดาได้เสียชีวิตอย่างกะทันหันด้วยอายุวัยเพียง 19 ปีจากอุบัติเหตุทางรถยนต์ ขณะนำส่งโรงพยาบาลนพรัตน์ราชธานี เมื่อรถกระบะของตัวเองได้ชนประสานงากับรถบัสที่วิ่งสวนทางมาจนรถของเธอหลุดโค้ง บริเวณถนนกิ่งแก้ว ที่จังหวัดสมุทรปราการ หรือที่รู้จักกันในชื่อ "โค้งร้อยศพ" ระหว่างเดินทางกลับจากการไปเรียนที่มหาวิทยาลัยศรีนครินทรวิโรฒ บางแสน หรือ มหาวิทยาลัยบูรพา ที่จังหวัดชลบุรี มุ่งหน้าไปยังที่พักที่กรุงเทพมหานคร ซึ่งเจ้าตัวขับรถไปกลับแบบนี้แทบทุกวัน ศพของวิชชุดาได้นำไปบำเพ็ญกุศลที่ศาลา 3 วัดลาดพร้าว ซึ่งมีบรรดาผู้คนจำนวนมากต่างมาร่วมไว้อาลัย
หลังจากการเสียชีวิตของเธอ  ศรราม เทพพิทักษ์ จึงได้ประกบคู่กับนางเอกคนใหม่ ซึ่งก็คือ สุวนันท์ ปุณณกันต์ จากละครเรื่อง "ผยอง" ในปีเดียวกันนั้นเอง
รางวัลที่ได้รับ

พ.ศ. 2535 ได้รับ รางวัลเมขลา นักแสดงดาวรุ่งหญิง จากละคร อรุณสวัสดิ์
กลับชาติมาเกิด

ในปี พ.ศ. 2553 รายการตีสิบได้นำเสนอเรื่องราว "เชื่อหรือไม่? ปู-วิชชุดา สวนสุวรรณ กลับชาติมาเกิดเป็นหลานตัวเอง !" ซึ่งเป็นการนำเสนอเรื่องราวของลูกสาวคนโตของน้องชายของเธอ "น้องน้ำฟ้า" ซึ่งมีเรื่องเล่าจากคนรอบข้างว่า มีหน้าตาและลักษณะนิสัยคล้ายกับวิชชุดาอย่างมาก และสามารถจดจำเรื่องราวเกี่ยวกับวิชชุดาได้
แหล่งข้อมูลอื่น

ถ้า เขาและเธอยังอยู่จนถึงปัจจุบัน คุณว่าเส้นทางบันเทิงของพวกเขาจะเป็นอย่างไรบ้าง
หนิง ปัทมา

| หนิง ปัทมา |
| --- | --- |
เกิด: ปัทมา จิตรสวัสดิ์ 15 กรกฎาคม พ.ศ. 2536 (31 ปี) บ้านโพนงอย ตำบลหนองบัว อำเภอท่าตูม จังหวัดสุรินทร์, ประเทศไทย
อาชีพ: นักร้อง
ปีปฏิบัติงาน: พ.ศ. 2559–ปัจจุบัน
อาชีพทางดนตรี
แนวเพลง:  เพลงลูกทุ่ง 
เครื่องดนตรี: เสียงร้อง
ค่ายเพลง: ศิลปินอิสระ  •  แกรมมี่โกลด์
 นักดนตรี
ปัทมา นาคสวัสดิ์ (15 กรกฎาคม พ.ศ. 2536 –) หรือชื่อในวงการคือ หนิง ปัทมา เป็นนักร้องลูกทุ่งหญิงชาวไทยอดีตสังกัดแกรมมี่โกลด์ ปัจจุบันสังกัดค่ายศิลปินอิสระ เธอเข้าสู่วงการจากการเป็นนักร้องในศึกวันดวลเพลง ทางช่องวัน พ.ศ. 2558
ชีวิตช่วงต้น

เธอเกิดเมื่อวันที่ 18 กรกฎาคม พ.ศ. 2536 ที่จังหวัดสุรินทร์ จบการศึกษาระดับปริญญาโทที่มหาวิทยาลัยรังสิต
เข้าสู่วงการบันเทิง

เธอได้ลงนามสัญญาการเป็นศิลปินสังกัดแกรมมี่โกลด์อย่างเต็มตัวในเดือนกันยายน พ.ศ. 2561
ในเดือนมกราคม พ.ศ. 2563 หนิง ปัทมา ได้เซ็นสัญญากับค่ายใหม่แกรมมี่โกลด์ ในสังกัดแกรมมี่โกลด์ หลังหมดสัญญากับค่ายแกรมมี่โกลด์เมื่อ2ปี ปัจจุบันเป็นศิลปินอิสระ
ผลงานเพลง > สังกัด ศิลปินอิสระ (2559-2561) (2563-ปัจจุบัน) > ซิงเกิ้ลเดี่ยว

คำฮักลบบ่ได้ (2560)
เนื้อร้าย (2561)
เมาสุดท้าย (2562)
มีน้ำตาเวลาคิดฮอด (2563)
โสดนะคะ (2563)
ต้นเหตุของความเสียใจ (2564)
เวลารักษาบ่ได้ (2564)
พ่อบักหำน้อย (2564)
จุดแข็งรักก่อนจุดอ่อนโอนไว (2565)
หลวงปู่แสง (2565)
WHAT'S WRONG WITH YOU (2565)
เจ็บในเมื่อวาน (2565)
หลงมีใจ (2565)
เอาไว้พ้อกันใหม่ (2567)
ผลงานเพลง > สังกัด แกรมมี่โกลด์ (2561-2563) > ผลงานร่วมศิลปินอื่น > บทเพลงของดอกหญ้า วัน-เวลา-บ่อาจลบ (2562)

เป็นการนำบทเพลงที่โด่งดังในอดีต กลับมาขับร้องใหม่ ชื่อเสียงให้กับหนิง ปัทมา โดยศิลปินเสียงคุณภาพ กว่า 14 ชีวิต ร่วมด้วย ต่าย อรทัย,มนต์แคน แก่นคูน,ศิริพร อำไพพงษ์,ก้านตอง ทุ่งเงิน,เบียร์ พร้อมพงษ์,ตรี ชัยณรงค์,เสถียร ทำมือ,เล้ง ศรันยกันย์,ดอกอ้อ ทุ่งทอง,เอิร์น สุรัตน์ติกานต์,เวียง นฤมล,เจมส์ จตุรงค์,หนิง ปัทมา และ ส้ม พฤกษา
ดอกหญ้ากลางเมืองใหญ่ ศิลปิน ต่าย อรทัย
บ่ฮักบ่ต้องสงสาร ศิลปิน มนต์แคน แก่นคูน
ให้ตายไปกับใจ ศิลปิน ศิริพร อำไพพงษ์
ตัวช่วยที่บ่ได้เชิญ ศิลปิน ก้านตอง ทุ่งเงิน
รู้ว่าเขาหมดใจ...ทำไมยังฮักเหลือเกิน ศิลปิน เบียร์ พร้อมพงษ์
ตั๋วให้คึดฮอด ศิลปิน ตรี ชัยณรงค์
บอกใจยังไงดี ศิลปิน เสถียร ทำมือ
ท่องคำว่าทำใจ ศิลปิน เล้ง ศรันยกันย์
บั๊ดสะหลบ...อย่าจบแค่พบหน้า ศิลปิน ดอกอ้อ ทุ่งทอง
หน้าจอรอสาย ศิลปิน เอิร์น สุรัตน์ติกานต์
ฮักมาแต่ชาติก่อน ศิลปิน เวียง นฤมล
มื้อใด๋สิคิดฮอด ศิลปิน เจมส์ จตุรงค์
แก้มแดงแรงใจ ศิลปิน หนิง ปัทมา
ดาวเต้น ม.ต้น ศิลปิน ส้ม พฤกษา
ผลงานการแสดง > ละครโทรทัศน์

สะใภ้กาฝาก รับบท พีม (รับเชิญ) (2561)
ผาแดงของนางไอ่ช่องวัน
นารถ โพธิประสาท

| นารถ โพธิประสาท |
| --- | --- |

เกิด: 14 พฤศจิกายน พ.ศ. 2444 จังหวัดพระนคร ประเทศสยาม
เสียชีวิต: 18 มิถุนายน พ.ศ. 2497 (52 ปี) จังหวัดพระนคร ประเทศไทย
สัญชาติ: ไทย
ศิษย์เก่า: มหาวิทยาลัยลิเวอร์พูล โรงเรียนศิลปกรรม, พอร์ตสมัท โรงเรียนสวนกุหลาบวิทยาลัย โรงเรียนโฆสิตสโมสร
คู่สมรส: สกุลตลา (นิวาสนันท์) โพธิประสาท

ผลงานสำคัญ: อาคารในสำนักงานตำรวจแห่งชาติ (มุมถนนระราม 1 และถนนอังรีดูนังต์) อาคารโรงพยาบาลกลาง พระนคร (หลังเก่า) Buildings with shop fronts ถนนรีเจนท์ กรุงลอนดอน (ออกแบบร่วม) โรงภาพยนตร์ Plaza Theatre กรุงลอนดอน (ออกแบบร่วม) โรงภาพยนตร์ Peckham Hippodrome กรุงลอนดอน (ออกแบบร่วม) โรงภาพยนตร์ Fox Theatre ดีทรอยต์  (ออกแบบร่วม)
โครงการสำคัญ: บ้านอาจารย์นารถ โพธิประสาท
 
นารถ โพธิประสาท (14 พฤศจิกายน พ.ศ. 2444 – 18 มิถุนายน พ.ศ. 2497) เป็นสถาปนิก อาจารย์ชาวไทย เขาคือผู้ก่อตั้งสถาบันการศึกษาด้านสถาปัตยกรรม ระดับปริญญาแห่งแรกของประเทศไทย ที่คณะสถาปัตยกรรมศาสตร์ จุฬาลงกรณ์มหาวิทยาลัยและผู้ร่วมสถาปนาวิชาชีพสถาปัตยกรรมของประเทศ
นารถยังเป็นผู้แต่งหนังสือ สถาปัตยกรรมในประเทศไทย ซึ่งถือเป็นหนังสือที่รวบรวมข้อมูล ลักษณะ ที่มาที่ไป ข้อมูลรังวัดของสถาปัตยกรรมไทยตั้งแต่อดีตจนถึงยุครัตนโกสินทร์ เป็นเล่มแรกๆ และถือเป็นหนังสือเรียนเล่มแรกของคณะสถาปัตยกรรมศาสตร์ จุฬาลงกรณ์มหาวิทยาลัย อีกด้วย
ประวัติ > ชีวิตเยาว์วัยและการศึกษาเบื้องต้น

อาจารย์นารถ โพธิประสาท เกิดที่บ้านเลขที่ 2328 หลังตลาดบ้านขมิ้น ตำบลสวนอนันต์ อำเภอบางกอกน้อย จังหวัดธนบุรี บุตรนายเปรี้ยง และ นางไหว โพธิประสาท เป็นหลานตาของหลวงสถานพะละกรรม ซึ่งเป็นนายช่างก่อสร้างที่ได้เคยบูรณปฏิสังขรณ์พระอารามหลวงในพระนคร ตลอดจนศาลาว่าการและบ้านพักข้าราชการในมณฑลต่างๆ ภาคใต้ เข้าเรียนชั้นประถมศึกษาที่โรงเรียนโฆสิตสโมสร และชั้นมัธยมศึกษาที่โรงเรียนสวนกุหลาบวิทยาลัย
ประวัติ > การทำงานในช่วงแรก

อาจารย์นารถจบการศึกษาชั้นมัธยมเมื่อ พ.ศ. 2461 อายุเพียง 17 ปี ก็ได้เริ่มทำงานเป็นครูประจำชั้นโรงเรียนสวนกุหลาบ ได้เงินเดือน 60 บาท เป็นครูช่วยสอนภาษาอังกฤษตอนบ่ายโรงเรียนสตรีวิทยา และต่อมาได้เป็นครูถวายพระอักษรภาษาไทยและคำนวณแด่พระธิดาในสมเด็จพระเจ้าบรมวงศ์เธอเจ้าฟ้ากรมพระนครสวรรค์วรพินิต พ.ศ. 2462 อาจารย์นารถได้ขอเปลี่ยนตำแหน่งไปเป็นครูฝึกหัดโรงเรียนสวนกุหลาบเพื่อรับการคัดเลือกไปศึกษาวิชาในต่างประเทศ โดยต้องลดเงินเดือนลงมาเหลือเพียงเดือนละ 30 บาท
การศึกษาต่างประเทศ

เมื่ออายุได้ 20 ปี (พ.ศ. 2464) ได้รับทุนเล่าเรียนกระทรวงธรรมการไปศึกษาสถาปัตยกรรม ณ ประเทศอังกฤษ ปีแรกเรียนกับครูพิเศษก่อน แล้วจึงเข้าศึกษาในโรงเรียนศิลปกรรมปอร์ตสมัธซึ่งเป็นวิชาเบื้องต้นสำหรับเตรียมเข้าศึกษาสถาปัตยกรรม สามารถเรียนจบภายใน 3 ปี
ในปี พ.ศ. 2467 ได้รับการแต่งตั้งเป็นนายหมู่ลูกเสือไทยไปร่วมประชุมนานาชาติ ณ กรุงโคเปนเฮเกน เสร็จประชุมแล้วเดินทางกลับประเทศอังกฤษ ผ่านประเทศเยอรมนี เบลเยียมและฝรั่งเศส ได้แวะศึกษาวิชาสถาปัตยกรรมแบบภาคพื้นยุโรปด้วยการเห็นของจริง ปีต่อมา (พ.ศ. 2468) เมื่ออายุ 25 ปีได้เลือกเข้าศึกษาสถาปัตยกรรมหลักสูตร 5 ปี ณ มหาวิทยาลัยลิเวอร์พูล มีผลการเรียนดีมาก ในเวลาเย็นได้ไปเรียนวิชาพิเศษเพิ่มเติมวิชาผังเมืองและกฎหมายต่างๆ ที่เกี่ยวกับการผังเมือง ระหว่างเรียน ได้รับรางวัลชมเชยในงานออกแบบอยู่เป็นนิตย์ การเรียนอยู่ในเกณฑ์ดีเสมอ
ระหว่างปิดภาคเรียน (พ.ศ. 2470) ได้เดินทางไปศึกษาสถาปัตยกรรม ณ ประเทศอิตาลี และในปี พ.ศ. 2471ชนะการประกวดแบบสถาปัตยกรรมที่ชาวต่างประเทศน้อยคนจะได้รับและต้องเป็นนักเรียนดีที่สุด ทำให้อาจารย์นารถได้รางวัลไปดูงานและฝึกงานซึ่งเป็นรายวิชาภาคปฏิบัติวิชาหนึ่ง ที่เมืองดีทรอยต์ สหรัฐอเมริกาเป็นเวลา 6 เดือน ได้มีโอกาสร่วมออกแบบและควบคุมงานโรงภาพยนตร์ นิว ฟอกซ์ ดีทรอยท์
ระหว่างเรียน ศาสตราจารย์เรลลี แห่งมหาวิทยาลัยลิเวอร์พูลได้เขียนรายงานผลการเรียนต่อผู้ดูแลนักเรียนไทยเป็นภาษาอังกฤษไว้เป็นอย่างดีเยี่ยม ว่าเป็นนักเรียนที่ได้คะแนนสูงสุดเท่าที่มหาวิทยาลัยเคยให้มา และว่าหากเป็นคนอังกฤษแล้ว จะต้องได้รางวัล Rome Scholarship ซึ่งเป็นรางวัลชั้นสูงสุดแต่ให้เฉพาะคนอังกฤษ
อาจารย์นารถ จบการศึกษาเมื่อ พ.ศ. 2472 ขณะอายุ 28 ปี โดยได้รับปริญญาสถาปัตยกรรมศาสตร์บัณฑิต เกียรตินิยมอันดับ 1 แขนงการก่อสร้างและได้เป็นอับดับหนึ่ง (Bachelor of Architecture With 1st class Honours in Architectural Construction 1st place) และได้สมัครสอบปฏิบัติวิชาชีพจากสถาบันวิชาชีพ 3 แขนงและเข้าเป็นสมาชิกในสถาบันวิชาชีพต่างๆ ดังนี้
ประกาศนียบัตรสมทบแห่งราชบัณฑิตยสภาสถาปนิกอังกฤษ (A.R.I.B. Qual.)
ประกาศนียบัตรสมาชิกสมทบแห่งสภาวิศวกรรมก่อสร้าง (A.I.Struct.E.)
ประกาศนียบัตรสมาชิกแห่งราชบัณฑิตยสภาสุขาภิบาล (M.R.San.I.)
อาจารย์นารถได้ใช้เวลาที่เหลือจากการศึกษาใฝึกงานในประเทศอังกฤษ 6 เดือน และเดินทางท่องยุโรปอีก 2เดือนแล้วจึงเดินทางกลับถึงประเทศไทย
การศึกษาต่างประเทศ > การทำงาน

หลังจากกลับจากต่างประเทศเมื่อ พ.ศ. 2473 เมื่อมีอายุ 29 ปีเข้ารับราชการเป็นอาจารย์โท โรงเรียนเพาะช่างซึ่งเป็นโรงเรียนสอนเฉพาะวิชาช่างสาขาต่าง ๆ แต่ยังไม่มีสาขาสถาปัตยกรรม จึงได้วางหลักสูตรวิชาสถาปัตยกรรมเป็นการทดลองเพื่อนำผลทดสอบมาใช้สำหรับแผ้วถางทางเปิดเป็นหลักสูตรโดยตรงในมหาวิทยาลัยต่อไป
เมื่อวันที่ 26 มกราคม พ.ศ. 2475 กระทรวงธรรมการมีคำสั่งให้โอนการสอนวิชาสถาปัตยกรรมในโรงเรียนเพาะช่างไปเป็นแผนกวิชาสังกัดคณะวิศวกรรมศาสตร์ จุฬาลงกรณ์มหาวิทยาลัย โดยเปิดสอนที่บ้านพักผู้บัญชาการมหาวิทยาลัย (เรือนพระรตราชา) เป็นการชั่วคราว ทำให้อาจารย์นารถต้องทำงานอย่างหนักทั้งทางด้านการบริหารและวิชาการ เชิญสถาปนิกจากหน่วยงานอื่นมาช่วยสอน เช่น หม่อมเจ้าโวฒยากร วรวรรณ หม่อมเจ้าประสมสวัสดิ์ สุขสวัสดิ์สถาปนิกกรมรถไฟและผู้อื่นอีกหลายท่าน ต่อมาเมื่อวันที่ 23 พฤษภาคม พ.ศ. 2476 รัฐบาลจึงได้ประกาศพระราชกฤษฎีกาให้แผนกสถาปัตยกรรมมีฐานะเป็นแผนกวิชาอิสระขึ้นตรงกับจุฬาลงกรณ์มหาวิทยาลัย
วิชาชีพ

เมื่อ พ.ศ. 2477 อายุ 33 ปี อาจารย์นารถได้ร่วมสถาปนิกที่ยังมีจำนวนน้อยในขณะนั้นก่อตั้งสมาคมสถาปนิกสยามในพระบรมราชูปถัมภ์ขึ้น และในปีเดียวกัน เมื่อ วันที่ 1 ธันวาคม ด้วยความจำเป็น กรมโยธาเทศบาลจึงขอโอนอาจารย์นารถไปเป็นนายช่างสถาปนิก หัวหน้ากองสถาปัตยกรรม ในกรมโยธาเทศบาลเนื่องจากรัฐบาลในขณะนั้นได้เร่งรัดพัฒนาประเทศ โดยเฉพาะด้านการก่อสร้าง จึงต้องหาผู้มีความรู้ความสามารถโดยตรงมาวางรากฐาน
ผลงานในกรมโยธาเทศบาล (กรมโยธาธิการและผังเมืองปัจจุบัน)

อาจารย์นารถได้วางระเบียบแบบแผนในการปฏิบัติราชการโดยใช้หลักวิชาครูในการปกครองผู้ใต้บังคับบัญชา ทำให้ผู้ใต้บังคับบัญชาได้รับการถ่ายทอดทั้งความรู้ ความละเอียดรอบคอบและความมีหลักการ การออกแบบอาคารเน้นความเรียบง่าย ประหยัด ประโยชน์ใช้สอยมาก่อนความสวยงาม มีอาคารที่ออกแบบและคำนวณโครงสร้างเอง คือ อาคารที่ทำการสถานีตำรวจพลับพลาไชย สูง 5 ชั้น ในระหว่างที่อยู่กรมโยธาเทศบาลอาจารย์นารถก็ยังไปสอนเป็นอาจารย์พิเศษที่คณะสถาปัตยกรรมศาสตร์ จุฬาลงกรณ์มหาวิทยาลัยอยู่ตลอดเวลา และเมื่อ พ.ศ. 2487 ได้เรียบเรียงหนังสือ "สถาปัตยกรรมในประเทศไทย" ตีพิมพ์เผยแพร่โดยกรมโยธาเทศบาลและใช้สอนทั้งในโรงเรียนช่างโยธาของกรมฯ เองและที่มหาวิทยาลัย
บั้นปลายชีวิต

อาจารย์นารถ โพธิประสาทได้สมรสกับนางสาวสกุล (สกุนตลา) นิวาศนันท์ วิทยาศาสตร์บัณฑิตเมื่อ พ.ศ. 2484 แต่ไม่มีทายาท ในปี พ.ศ. 2485 (30 กันยายน) เมื่ออายุได้ 41 ปีได้รับพระราชโองการแต่งตั้งให้เป็นราชบัณฑิตในสาขาวิชาสถาปัตยศิลป์
เนื่อจากการขาดแคลนอาจารย์ผู้สอน ในปี พ.ศ. 2494 เมื่ออายุ 50 ปี จุฬาลงกรณ์มหาวิทยาลัยได้เจรจาขอโอนตัวกลับไปรับตำแหน่งอาจารย์เอกตามเดิม ซึ่งอาจารย์นารถได้ทุ่มเทให้กับการบริหารและการสอนอย่างหนักทำให้สุขภาพเสื่อมโทรม และในวันที่ 18 มิถุนายน พ.ศ. 2497 หลังจากกลับจากการประชุมปรับปรุงหลักสูตรสถาปัตยกรรมที่คณะสถาปัตยกรรมฯ เพียง 3 – 4 ชั่วโมง อาจารย์นารถ โพธิประสาทก็ถึงแก่กรรมจากโรคปอดซึ่งเป็นโรคที่ยังรักษาไม่ได้ในขณะนั้น
ปัจจุบันคณะสถาปัตยกรรมศาสตร์ จุฬาลงกรณ์มหาวิทยาลัยได้จัดวางรูปปั้นครึ่งตัวของอาจารย์นารถ โพธิประสาทไว้ ณ โถงทางเข้าอาคารเรียนหลังเดิมเพื่อเป็นการระลึกถึงคูณูปการที่ท่านอาจารย์ได้มีต่อการศึกษาและวิชาชีพสถาปัตยกรรมในประเทศไทยโดยจะมีพิธีสักการะทุกวันที่ 23 พฤษภาคม ซึ่งเป็นวันเกิดคณะทุกปี
เครื่องราชอิสริยาภรณ์

พ.ศ. 2483 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2480 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2489 –  เหรียญจักรพรรดิมาลา (ร.จ.พ.)
จอห์นนี โซมาลี

| จอห์นนี โซมาลี |
| --- | --- |

ข้อมูลส่วนตัว
เกิด: แรมซีย์ คาลิด อิสมาเอล 26 กันยายน พ.ศ. 2543 (24 ปี) ฟีนิกซ์ รัฐแอริโซนา สหรัฐอเมริกา
ข้อมูลยูทูบ
ช่อง:  @JohnnySomali 
จำนวนผู้ติดตาม: 1.84 หมื่น (9 ตุลาคม พ.ศ. 2567 (ก่อนถูกระงับ))
จำนวนผู้เข้าชม: 4.3 ล้าน (9 ตุลาคม พ.ศ. 2567)
เว็บไซต์: youtube.com/@JohnnySomali
แรมซีย์ คาลิด อิสมาเอล (อังกฤษ: Ramsey Khalid Ismael; เกิด 26 กันยายน พ.ศ. 2543) เป็นที่รู้จักในชื่อ จอห์นนี โซมาลี (อังกฤษ: Johnny Somali) เป็นสตรีมเมอร์ออนไลน์ชาวอเมริกันที่รู้จักจากพฤติกรรมปลุกปั่นระหว่างการเดินทางในต่างประเทศ หลังจากโดนระงับบนทวิตช์ อิสมาเอลเริ่มถ่ายทอดสดการท่องเที่ยวของตนเองในเอเชียบนคิก [en] (ถูกระงับในเดือนพฤษภาคม) และรุมเบิล [en] พฤติกรรมของเขาส่งผลให้ถูกจับกุมในหลากหลายประเทศ รวมถึงญี่ปุ่นในปี พ.ศ. 2566 อิสราเอลตอนต้นปี พ.ศ. 2567 และ เกาหลีใต้ตอนปลายปี พ.ศ. 2567 ณ เดือนพฤศจิกายน เขายังอยู่ภายใต้คำสั่งห้ามเดินทางออกจากเกาหลีใต้
ชีวิตช่วงต้น

อิสมาเอลอ้างว่ามีบิดาเป็นชาวโซมาเลียและมารดาชาวเอธิโอเปีย แต่ยังไม่มีการยืนยันในเรื่องดังกล่าว และยังอ้างว่าเคยเป็นทหารเด็กในสงครามกลางเมืองโซมาเลียและโจรสลัดในโซมาเลียถึงกระนั้นกลับมีแหล่งข้อมูลที่แสดงข้อสงสัยและความไม่แน่นอนของข้อกล่าวอ้างนี้
อิสมาเอลกล่าวอ้างอีกว่าเขาเติบโตในสก็อตส์เดล รัฐแอริโซนา [en]และสำเร็จการศึกษาจากมหาวิทยาลัยแอริโซนาสเตต ทำงานเป็นเจ้าหน้าที่ทางการเงินหรืออสังหาริมทรัพย์ ส่วนแหล่งข้อมูลอื่นระบุว่าเขาเป็นชาวแอริโซนาโดยกำเนิด
การทำงาน

ส่วนมากอิสมาเอลถ่ายทอดสดการท่องเที่ยวประเทศต่าง ๆ บนยูทูบและคิก [en] โดยเฉพาะญี่ปุ่น ไทย และอิสราเอล โดยเขาเริ่มสตรีมในเดือนพฤษภาคม พ.ศ. 2566 หลังจากถูกทวิตช์ระงับการใช้งาน เขาย้ายไปยังคิกก่อนที่จะถูกระงับบนคิกเป็นการชั่วคราวเช่นกัน เขาถูกระงับบนคิกในเดือนพฤษภาคม พ.ศ. 2567 และถูกทวิตช์ยกคำขออุทธรณ์การระงับ ปัจจุบันเขาสตรีมบนรุมเบิล [en]